smcproject/ml-wiki-sentences huggingface dataset:
(എന്നാൽ കൃത്യമായ വൈദ്യുതി എഞ്ചിനീയറിങ്ങ് മാനദണ്ഡങ്ങൾ വെച്ചുനോക്കിയാൽ ഇത്തരം സ്വിച്ചുകൾക്കും ഐസോലെറ്ററുകൾക്കും തമ്മിൽ നേരിയ വ്യത്യാസങ്ങളുണ്ടു്. ഉദാഹരണത്തിനു് ഉയർന്ന തോതിൽ വൈദ്യുതിപ്രവാഹം നടന്നുകൊണ്ടിരിക്കുന്ന ഒരു സർക്യൂട്ട് ഓഫ് ചെയ്യാൻ ഐസോലേറ്റർ  സാധാരണ ഉപയോഗിക്കാറില്ല. പക്ഷേ ഗാർഹികസ്വിച്ചുകൾ, സർക്യൂട്ട് ബ്രേയ്ക്കറുകളെപ്പോലെ, വൈദ്യുതിപ്രവാഹമുള്ളപ്പോളും ഓഫ് ചെയ്യാൻ അനുവദനീയമാണു്.) സർക്യൂട്ട് ബ്രേയ്ക്കറുകളും ഐസോലേറ്ററുകളും തമ്മിലുള്ള വ്യത്യാസം
ഐസോലേറ്ററുകൾക്കു സമാനമായ മറ്റൊരു ഘടകോപകരണമാണു് സർക്യൂട്ട് ബ്രേക്കറുകൾ.
ഇവ രണ്ടും ഉപയോഗിക്കുന്നതു് ഒരു പരിപഥം വിച്ഛേദിക്കുവാനാണു്.
(സർക്യൂട്ട് ഓഫ് ചെയ്തു് വൈദ്യുതി നിർജ്ജീവമാക്കാനാണു്.) പക്ഷേ, ഇവ തമ്മിൽ താഴെ പറയുന്ന വ്യത്യാസങ്ങളുണ്ടു്.
ഐസോലേറ്ററുകൾ ഉപയോഗിക്കുന്നതു് മുമ്പുതന്നെ വൈദ്യുതിപ്രവാഹം ഇല്ലാതിരിക്കുന്ന ഒരു സർക്യൂട്ടിനെ പൂർണ്ണമായും വൈദ്യുതിസ്രോതസ്സിൽ നിന്നും വിടുവിച്ച് സുരക്ഷ ഉറപ്പാക്കാനാണു്.
ഓഫ് ആയിരിക്കുന്ന അവസ്ഥയിൽ ഇവയ്ക്കുള്ളിലെ ടെർമിനലുകൾ പരസ്പരം വളരെ അകന്നിരിക്കും.
അബദ്ധവശാൽ പോലും വീണ്ടും ഇവ തമ്മിൽ ബന്ധപ്പെട്ട് വൈദ്യുതിപ്രവാഹം പുനഃസ്ഥാപിക്കാതിരിക്കുക എന്നതാണു് ഇതിന്റെ ഉദ്ദേശം.
സാധാരണയായി ഒരാൾ കൈകൊണ്ടു തന്നെ പ്രവർത്തിപ്പിച്ചാണു് ഐസോലേറ്റർ ഓഫ് അല്ലെങ്കിൽ ഓൺ ചെയ്യുന്നതു്.
സർക്യൂട്ട് ബ്രേയ്ക്കറുകളാവട്ടെ, അവയിലൂടെ വൈദ്യുതി പ്രവഹിച്ചുകൊണ്ടിരിക്കുമ്പോൾ തന്നെ ഓഫ് ചെയ്യാനോ, ലോഡ് വൈദ്യുതിപ്രവാഹത്തിനു സജ്ജമായിരിക്കുമ്പോൾ തന്നെ ഓൺ ചെയ്യാനോ തക്ക വിധത്തിൽ പ്രത്യേക തരത്തിലുള്ള ടെർമിനൽ സംവിധാനങ്ങളോടെ നിർമ്മിച്ചിട്ടുള്ളവയാണു്.
വൈദ്യുതിപ്രവാഹം (കറന്റ്) പെട്ടെന്നു നിർത്തുമ്പോൾ നൈമിഷികമായി ഉണ്ടാവുന്ന തീപ്പൊരി(സ്പാർക്ക് അഥവാ ആർക്) മൂലം സ്ഥിരമായ കേടുപാടുകൾ ഉണ്ടാവാതിരിക്കാനുള്ള മുൻ‌കരുതലുകൾ സർക്യൂട്ട് ബ്രേയ്ക്കറിൽ തയ്യാറാക്കിയിട്ടുണ്ടു്.
കൈ കൊണ്ടു പ്രവർത്തിപ്പിക്കാമെന്നതിനു പുറമേ, ആവശ്യമായ ഘട്ടത്തിൽ (ഓവർലോഡ്, ഷോർട്ട് സർക്യൂട്ട് ഇവ മൂലം അമിതമായ കറന്റ് ഒഴുകുകയാണെങ്കിൽ) സ്വയമേവ ഓഫ് ചെയ്യാനും സർക്യൂട്ട് ബ്രേയ്ക്കറുകൾക്കു് കഴിയും.
കൂടുതൽ സങ്കീർണ്ണമായ ഘടനയുള്ളതിനാൽ സർക്യൂട്ട് ബ്രേയ്ക്കറുകൾക്കു് താരതമ്യേന വില കൂടുതലായിരിക്കും.
വിവിധയിനം ഐസോലേറ്ററുകൾ
ഐസോലേറ്ററുകൾക്കു് വീടുകളിൽ കാണാവുന്ന ഏറ്റവും നല്ല മാതൃക ‘മെയിൻ സ്വിച്ച്’ എന്നു വിളിക്കപ്പെടുന്ന ഘടകമാണു്.
സാധാരണ ഗതിയിൽ വീട്ടിലേക്കുള്ള വൈദ്യുതി കണക്ഷൻ ആദ്യം വന്നുചേരുന്നയിടത്തു്, ഉപഭോഗമീറ്ററിനടുത്തായാണു് ഒരു ലോഹപ്പെട്ടിയായി ഈ ഐസോലേറ്റർ കാണുക.
ഇതിന്റെ ഒരു വശത്തായി, കൈ കൊണ്ട് ഓഫ് ചെയ്യാൻ തക്ക ഒരു ലിവർ കാണപ്പെടും.
ഓഫ് ചെയ്യാതെ തുറക്കാൻ സാധിക്കില്ല എന്ന വിധത്തിൽ ലോഹപ്പെട്ടിയുടെ മൂടി ലിവറുമായി ഉൾഭാഗത്ത് ബന്ധപ്പെടുത്തിയിരിക്കും (ഇതിനെ ഇന്റർലോക്ക് എന്നാണു വിളിക്കുന്നതു്).
ഇത്തരം ഐസോലേറ്ററുകളുടെ കൂടുതൽ വലിപ്പമുള്ള രൂപങ്ങളാണു് വലിയ കെട്ടിടങ്ങളിലും വ്യവസായശാലകളിലും മറ്റുമുള്ള ഇൻ‌ഡോർ സബ്സ്റ്റേഷനുകളിലും കണ്ട്രോൾ പാനലുകളിലും കാണാനാവുന്നതു്.
വയറുകൾക്കു പകരം ഇവയെല്ലാം സർക്യൂട്ടുകളുമായി ബന്ധപ്പെടുത്തിയിരിക്കുന്നതു് തടിച്ച ചെമ്പുപലകകളുമായിട്ടായിരിക്കും.
(ഇത്തരം ചെമ്പുപലകകളെ ബസ്ബാർ എന്നു വിളിക്കുന്നു).
മറ്റൊരു രൂപത്തിൽ ഐസോലേറ്ററുകൾ കാണാവുന്നതു് തെരുവോരങ്ങളിലെ 11കി.
വോ.
ട്രാൻസ്ഫോർമറുകൾക്കു സമീപവും ഇലക്ട്രിൿ സബ്സ്റ്റേഷനുകളിലെ സ്വിച്ച് യാർഡുകളിലും ആണു്.
ഒരാളുയരത്തിൽ ഒരു കൈപ്പിടിയും മുകളിലേക്ക് ഉയർന്നുപോകുന്ന നീളമുള്ള ഒരു ലോഹദണ്ഡും (അല്ലെങ്കിൽ ഇരുമ്പു കുഴൽ) അതിനറ്റത്ത് വൈദ്യുതകമ്പിയിൽ വിച്ഛേദനം നടത്തക്ക വിധത്തിലുള്ള ടെർമിനലുകലും കൂടിയതാണു് ഇത്തരം ഐസോലേറ്ററുകൾ.
സ്കൂളുകളിലും കോളേജുകളിലും ഊർജ്ജതന്ത്രപരീക്ഷണശാലകളിൽ ഉപയോഗിക്കുന്ന സ്വിച്ചുകളും ഐസോലേറ്ററുകളായി കണക്കാക്കാം.
സ്റ്റാൻഡേർഡുകളും റേറ്റിങ്ങുകളും
ഐസോബാറുകൾ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇംഗ്ലീഷ് വിലാസം https://ml.wikipedia.org/wiki/Isobar_(nuclide)
ഒരു മൂലകത്തിന്റെ അണുകേന്ദ്രത്തിലെ ന്യൂക്ലിയോണുകളുടെ ( ന്യൂട്രോണുകളുടെയും പ്രോടോണുകളുടെയും ആകെ തുക) എണ്ണം മറ്റൊരു മൂലകത്തിന്റെ അണുകേന്ദ്രത്തിലെ ന്യൂക്ലിയോണുകളുടെ എണ്ണത്തിന് തുല്യമാണെങ്കിൽ ഇത്തരം ഒരേ അണുകേന്ദ്രങ്ങളുള്ള വ്യത്യസ്ത മൂലകങ്ങളുടെ അണുക്കളെ ഐസോബാറുകൾ അഥവാ പിണ്ഡസമങ്ങൾ (Isobars) എന്നു പറയാം.
അതായത് വ്യത്യസ്ത അണുസംഖ്യയും ഒരേ പിണ്ഡസംഖ്യയും ഉള്ളവയാണ്‌ ഐസോബാറുകൾ.
1918 -ൽ ആൽഫ്രഡ് വാൾട്ടർ സ്റ്റ്യുവർട്ട് എന്ന ശാസ്ത്രജ്ഞനാണ്‌ 'ഐസോബാർ' (യഥാർത്ഥത്തിൽ അദ്ദേഹം 'ഐസോബാർസ്'എന്നാണ് പ്രയോഗിച്ചത്.) എന്ന പദം ആദ്യമുപയോഗിച്ചത്.
ഇവയ്ക്കുള്ള ഉദാഹരണങ്ങളാണ് 40 S, 40 Cl, 40 Ar, 40 K, 40 Ca എന്നിവ.
ഇവയുടെയെല്ലാം ന്യൂക്ലിയോണുകളുടെ എണ്ണം 40 ആണ്.
എന്നാൽ മൂലകങ്ങൾ വ്യത്യസ്തമാണു താനും.
ആർ. സെൽവരാജ് ഇംഗ്ലീഷ് വിലാസം https://ml.wikipedia.org/wiki/R.
കേരളത്തിലെ ഒരു രാഷ്ട്രീയ പ്രവർത്തകനും നെയ്യാറ്റിൻകര മണ്ഡലത്തിൽ നിന്നുള്ള നിയമസഭാ സാമാജികനുമായിരുന്നു ആർ. സെൽവരാജ് .
ഇടതുപക്ഷ ജനാധിപത്യ മുന്നണിയിലെ സി.പി.ഐ(എം) സ്ഥാനാർത്ഥിയായി 2006-ൽ പാറശ്ശാലയിൽ നിന്നും 2011-ൽ നെയ്യാറ്റിൻകരയിൽ നിന്നും ജയിച്ച ഇദ്ദേഹം പാർട്ടിയുമായുണ്ടായ അഭിപ്രായ വ്യത്യാസങ്ങളെ തുടർന്ന് 2012 മാർച്ച് 9-ന്  നിയമ സഭാംഗത്വവും പാർട്ടി സ്ഥാനങ്ങളും രാജി വെയ്ക്കുകയും തുടർന്ന് 2012 ജൂൺ 2-ന് നടന്ന ഉപതെരഞ്ഞെടുപ്പിൽ ഐക്യ ജനാധിപത്യ മുന്നണി സ്ഥാനാർത്ഥിയായി മത്സരിച്ച് വിജയിക്കുകയും ചെയ്തു.
ഐക്യകേരള രൂപീകരണശേഷം ഒരു പാർട്ടിയിൽ നിന്ന് രാജി വെച്ച് എം.എൽ.എ സ്ഥാനം ഉപേക്ഷിക്കുകയും തുടർന്ന് മറ്റൊരു പാർട്ടിയിൽ ചേർന്ന് അതേ മണ്ഡലത്തിൽ നിന്ന് ഉപതെരഞ്ഞെടുപ്പിൽ ജയിക്കുകയും ചെയ്ത ആദ്യത്തെ ആളാണ് ഇദ്ദേഹം.
വർഗീസിന്റെയും രൂത്തിന്റെയും മകനായി 1949 മാർച്ച് 5-ന് മേലേകൊല്ലയിൽ ജനനം.
ചെറുപ്പത്തിൽത്തന്നെ മാതാപിതാക്കൾ നഷ്ടപ്പെട്ട സെൽവരാജിന്റെ ജീവിതം പിന്നീട് സഹോദരിക്കൊപ്പമായിരുന്നു.
കെ.എസ്.വൈ.എഫിലൂടെയാണ് ഇദ്ദേഹം പൊതുരംഗത്ത് വന്നത്.
സി.പി.ഐ.(എം) നേതാവ് സത്യനേശന്റെ വീട്ടിൽ താമസിച്ചായിരുന്നു ഏറെക്കാലം രാഷ്ട്രീയ പ്രവർത്തനം.
1982-ലും 1986-ലും കൊല്ലയിൽ പഞ്ചായത്ത് വൈസ് പ്രസിഡന്റായി.
1999 മുതൽ കുറേക്കാലം സി.പി.ഐ.(എം) പാറശ്ശാല ഏരിയാ സെക്രട്ടറിയായിരുന്നു.
2003-ൽ ജില്ലാ കമ്മിറ്റിയിലെത്തി.
2001-ൽ പാറശ്ശാല നിയോജകമണ്ഡലത്തിൽ നിന്ന് നിയമസഭയിലേക്ക്  മത്സരിച്ചുവെങ്കിലും കോൺഗ്രസിലെ സുന്ദരൻ നാടാരോട് പരാജയപ്പെട്ടു.
എന്നാൽ 2006-ൽ സുന്ദരൻ നാടാരെ 4407 വോട്ടിന്റെ ഭൂരിപക്ഷത്തിൽ പരാജയപ്പെടുത്തി നിയമസഭയിലെത്തി.
2011-ലെ നിയമസഭാ തെരഞ്ഞെടുപ്പിൽ നെയ്യാറ്റിൻകര മണ്ഡലത്തിൽ മത്സരിക്കുവാനാണ് പാർട്ടി ഇദ്ദേഹത്തോട് ആവശ്യപ്പെട്ടത്.
ഇദ്ദേഹത്തിനു പകരം പാറശ്ശാലയിൽ സി.പി.ഐ.(എം) മത്സരിപ്പിച്ചത് ആനാവൂർ നാഗപ്പനെ ആയിരുന്നു.
പാറശ്ശാലയിൽ ആനാവൂർ നാഗപ്പൻ പരാജയപ്പെട്ടപ്പോൾ നെയ്യാറ്റിൻകരയിൽ സെൽവരാജ് 6702 വോട്ടിന്റെ ഭൂരിപക്ഷത്തിൽ വിജയിച്ചു.
കോൺഗ്രസ്(ഐ) -യിലെ തമ്പാനൂർ രവിയായിരുന്നു തൊട്ടടുത്ത എതിർസ്ഥാനാർത്ഥി.
എന്നാൽ 2012 മാർച്ചിൽ സെൽവരാജ് എം.എൽ.എ സ്ഥാനവും മറ്റ് സംഘടനാ സ്ഥാനങ്ങളും രാജിവെച്ചു.
പാറശ്ശാല മണ്ഡലത്തിലെ പാർട്ടിയുടെ പരാജയത്തിൽ തനിക്ക് പങ്കുണ്ടെന്ന പരാതിയെ തുടർന്ന് പാർട്ടി നേതൃത്വത്തിന്  താൻ അനഭിമതനായിത്തീരുകയും തന്നെ അനുകൂലിക്കുന്നവരെ ഏരിയാകമ്മറ്റിയിൽ നിന്നും പാർട്ടിയിലെ മറ്റ് ഘടകങ്ങളിൽ നിന്നും ഒഴിവാക്കുകയും ചെയ്തുവെന്നും തനിക്കെതിരെ അടിച്ചമർത്തൽ തുടരുന്നുവെന്നതുമാണ് പാർട്ടിവിടുന്നതിനുള്ള കാരണങ്ങളായി അദ്ദേഹം പ്രസ്താവിച്ചത്.
എന്നാൽ യു.ഡി.എഫ്. നേതൃത്വത്തിന്റെ അറിവോടെ നടന്ന രാഷ്ട്രീയ കുതിരക്കച്ചവടത്തിന്റെ ഭാഗമായിട്ടാണ് സെൽവരാജ് രാജിവെച്ചതെന്ന് സി.പി.ഐ.(എം) നേതൃത്വം ആരോപിച്ചു.
തുടർന്ന് വന്ന നെയ്യാറ്റിൻകര ഉപതെരഞ്ഞെടുപ്പിൽ ഐക്യ ജനാധിപത്യ മുന്നണി സ്ഥാനാർത്ഥിയായി മത്സരിച്ച സെൽവരാജ് 6334 വോട്ടുകളുടെ ഭൂരിപക്ഷത്തിൽ വിജയിച്ചു.
ഇതോടെ നിയമസഭയിലെ ഐക്യ ജനാധിപത്യ മുന്നണിയുടെ അംഗബലം 73 ആയി ഉയർന്നു.
തിരഞ്ഞെടുപ്പുകൾ തിരഞ്ഞെടുപ്പുകൾ വർഷം മണ്ഡലം വിജയിച്ച സ്ഥാനാർത്ഥി പാർട്ടിയും മുന്നണിയും പരാജയപ്പെട്ട മുഖ്യസ്ഥാനാർത്ഥി പാർട്ടിയും മുന്നണിയും 2016 നെയ്യാറ്റിൻകര നിയമസഭാമണ്ഡലം കെ. ആൻസലൻ സി.പി.ഐ.എം. , എൽ.ഡി.എഫ്. ആർ. ശെൽവരാജ് കോൺഗ്രസ് (ഐ.) , യു.ഡി.എഫ്. 2012*(1) നെയ്യാറ്റിൻകര നിയമസഭാമണ്ഡലം ആർ. ശെൽവരാജ് കോൺഗ്രസ് (ഐ.) , യു.ഡി.എഫ്. എഫ്. ലോറൻസ് സി.പി.ഐ.എം. , എൽ.ഡി.എഫ്. 2011 നെയ്യാറ്റിൻകര നിയമസഭാമണ്ഡലം ആർ. ശെൽവരാജ് സി.പി.ഐ.എം. , എൽ.ഡി.എഫ്. തമ്പാനൂർ രവി കോൺഗ്രസ് (ഐ.) , യു.ഡി.എഫ്. കുറിപ്പുകൾ (1) സി.പി.ഐ. (എം) അംഗവും 2011 ലെ നിയമസഭാതിരഞ്ഞെടുപ്പിലൂടെ  എം.എൽ.എ-യുമായിരുന്ന ആർ. ശെൽവരാജ് 2012 മാർച്ച് 9 ന് പാർട്ടിവിടുകയും എം.എൽ.എ സ്ഥാനം രാജിവെക്കുകയും ചെയ്തു.
കേരള സംസ്ഥാന രൂപീകരണത്തിന് മുൻപ് തിരു-കൊച്ചി നിയമസഭയിൽ കെ.ബാലകൃഷ്ണ മേനോൻ, കെ.കണ്ണൻ എന്നിവർ നിയമസഭാംഗത്വം രാജിവെച്ച് മറ്റൊരു പാർട്ടി സ്ഥാനാർത്ഥിയായി അതേ മണ്ഡലത്തിലെ ഉപതെരഞ്ഞെടുപ്പുകളിൽ വിജയിച്ചിട്ടുണ്ട്.
1950-ൽ  പീപ്പിൾസ് പാർട്ടി അംഗമായിരുന്ന ബാലകൃഷ്ണ മേനോൻ, സോഷ്യലിസ്റ്റ് പാർട്ടിയിൽ ചേർന്നതിനെ തുടർന്ന് വടക്കാംചേരിയിൽ നിന്നുള്ള നിയമസഭാംഗത്വം ഒഴിഞ്ഞു.
തുടർന്ന് 1951-ൽ നടന്ന ഉപതെരഞ്ഞെടുപ്പിൽ ഇതേ മണ്ഡലത്തിൽ നിന്ന് ജയിച്ച് നിയമസഭയിലെത്തി.
അതുപോലെ 1949-ൽ ഇന്ത്യൻ സോഷ്യലിസ്റ്റ് പാർട്ടിയിൽ ചേരാനായി നിയമസഭാംഗത്വം രാജിവെച്ച കെ.കണ്ണനും അദ്ദേഹം പ്രതിനിധീകരിച്ചിരുന്ന കണയന്നൂർ സംവരണ മണ്ഡലത്തിൽ നിന്ന് ഉപതെരഞ്ഞെടുപ്പിൽ വിജയിച്ചിരുന്നു.
കേരള സംസ്ഥാന രൂപീകരണശേഷം 1985-ൽ ഉദുമ എം.എൽ.എ ആയിരുന്ന എം. കുഞ്ഞിരാമൻ ന‌മ്പ്യാർ രാജിവെച്ച ശേഷം ഉപതെരഞ്ഞെടുപ്പിൽ പാർട്ടി മാറി അതേ മണ്ഡലത്തിൽ മത്സരിച്ചെങ്കിലും പരാജയപ്പെട്ടു.
അവലംബം ↑ http://www.niyamasabha.org/codes/members/selvarajr.pdf ↑ ↑ ↑ ↑ ↑ http://www.keralaassembly.org ↑
ആർ. ശ്യാമശാസ്ത്രി
മൈസൂരിലെ ഓറിയന്റൽ റിസർച്ച് ഇൻസ്റ്റിറ്റ്യൂട്ടിലെ ഒരു സംസ്കൃത പണ്ഡിതനും ലൈബ്രേറിയനുമായിരുന്നു ശ്യാമശാസ്ത്രി FRAS (1868-1944).
സ്ഥിതിവിവരക്കണക്ക്, സാമ്പത്തിക നയം, സൈനിക തന്ത്രം എന്നിവയെക്കുറിച്ചുള്ള പുരാതന ഇന്ത്യൻ ഗ്രന്ഥമായ അർത്ഥശാസ്ത്രത്തെ കണ്ടെത്തി അദ്ദേഹം വീണ്ടും പ്രസിദ്ധീകരിച്ചു.
ഇന്നത്തെ കർണാടക സംസ്ഥാനമായ കാവേരി നദിയുടെ തീരത്തുള്ള രുദ്രപത്‌ന എന്ന ഗ്രാമത്തിലാണ് 1868 ൽ ശ്യാമശാസ്ത്രി ജനിച്ചത്.
അദ്ദേഹത്തിന്റെ ആദ്യകാല വിദ്യാഭ്യാസം രുദ്രപത്നയിൽ ആരംഭിച്ചു.
പിന്നീട് മൈസൂർ സംസ്‌കൃത പാഠശാലയിൽ പോയി ഉയർന്ന ബഹുമതികളോടെ സംസ്‌കൃത വിദ്വത് ബിരുദം നേടി.
1889 ൽ മദ്രാസ് സർവകലാശാല അദ്ദേഹത്തിന് ബിഎ ബിരുദം നൽകി.
ക്ലാസിക്കൽ സംസ്‌കൃതത്തിലെ അദ്ദേഹത്തിന്റെ കഴിവിൽ മതിപ്പുളവാക്കി, അന്നത്തെ മൈസൂർ പ്രവിശ്യയിലെ ദിവാൻ സർ ശേശാദ്രി അയ്യർ ശ്യാമശാസ്ത്രിയെ സഹായിക്കുകയും കഴിവുകളെ പരിപോഷിപ്പിക്കുകയും ചെയ്തു.
മൈസൂരിലെ ഗവൺമെന്റ് ഓറിയന്റൽ ലൈബ്രറിയിൽ അദ്ദേഹം ലൈബ്രേറിയനായി ചേർന്നു.
"വേദങ്ങൾ,  ക്ലാസിക്കൽ സംസ്‌കൃതം,  ഇംഗ്ലീഷ്, കന്നഡ, ജർമ്മൻ, ഫ്രഞ്ച്, മറ്റ് ഭാഷകൾ എന്നിവയിൽ പ്രാവീണ്യം നേടി."
ഓറിയന്റൽ റിസർച്ച് ഇൻസ്റ്റിറ്റ്യൂട്ട് മൈസൂർ ഓറിയന്റൽ ലൈബ്രറിയായി 1891 ൽ സ്ഥാപിതമായി.
ആയിരക്കണക്കിന് സംസ്‌കൃത ത്തിലുള്ള താളിയോലകളുടെ കൈയെഴുത്തുപ്രതികൾ ഇവിടെ സൂക്ഷിച്ചിരുന്നു.
ലൈബ്രേറിയനായിരുന്ന നിലയിൽ ശ്യാമശാസ്ത്രികൾക്ക  ദിവസവും ഈ  കൈയെഴുത്തുപ്രതികൾ പരിശോധിക്കാനും കാറ്റലോഗ് ചെയ്യാനും ഉള്ളടക്കം വിശകലനം ചെയ്യാനും അവസരം ലഭിച്ചു.
1905-ൽ താളിയോലകളുടെ കൂട്ടത്തിൽ നിന്നും ശ്യാമശാസ്ത്രി, അർത്ഥശാസ്ത്രം കണ്ടെത്തി.
1909 ൽ അദ്ദേഹം സംസ്കൃത പതിപ്പ് പകർത്തി, എഡിറ്റുചെയ്ത് പ്രസിദ്ധീകരിച്ചു.
പിന്നീട് ഇത് അദ്ദേഹം ഇത് ഇംഗ്ലീഷിലേക്ക് വിവർത്തനം ചെയ്തു, 1915 ൽ പ്രസിദ്ധീകരിച്ചു.
അർത്ഥശാസ്ത്രത്തിന്റെ കയ്യെഴുത്തുപ്രതി ആദ്യകാല ഗ്രന്ഥ ലിപിയിലായിരുന്നു.
അർത്ഥശാസ്ത്രത്തിന്റെ മറ്റ് പകർപ്പുകൾ പിന്നീട് ഇന്ത്യയുടെ മറ്റ് ഭാഗങ്ങളിൽ നിന്ന് കണ്ടെത്തി.
' തഞ്ചൂർ ജില്ലയിലെ ഒരു പണ്ഡിറ്റ്' ഓറിയന്റൽ ലൈബ്രറിക്ക് കൈമാറിയ ലൈബ്രറിയിലെ കയ്യെഴുത്തുപ്രതികളിലൊന്നായിരുന്നു ഇത്.
ഈ കണ്ടെത്തൽ അതു വരെ അറിയപ്പെട്ടിരുന്നത് ദണ്ഡി , ബാണ, വിഷ്ണുശർമ്മ , മല്ലിനാഥസുരി, മെഗസ്തനിസ് , തുടങ്ങിയവരുടെ  രചനകളിലൂടെ, മാത്രമായിരുന്നു.
"പുരാതന ഇന്ത്യൻ രാഷ്ട്രീയ പഠന  ചരിത്രത്തിലെ ഒരു പ്രധാന സംഭവമായിരുന്നു അത്".
ഇത് പുരാതന ഇന്ത്യയെക്കുറിച്ചുള്ള ധാരണയെ മാറ്റിമറിക്കുകയും ചരിത്രപഠനത്തിന്റെ ഗതിയെ മാറ്റിമറിക്കുകയും ചെയ്തു, പ്രത്യേകിച്ചും യൂറോപ്യൻ പണ്ഡിതന്മാരുടെ ഇന്ത്യക്കാർ ഗ്രീക്കിൽ നിന്ന് ഭരണകല പഠിച്ചു എന്ന തെറ്റായ ധാരണ, തിരുത്തപ്പെട്ടു .
ഫ്രഞ്ച്, ജർമ്മൻ, മറ്റ് പല ഭാഷകളിലേക്കും പുസ്തകം വിവർത്തനം ചെയ്യപ്പെട്ടു.
സർക്കാർ മൈസൂർ ഓറിയന്റൽ ലൈബ്രറി ലൈബ്രേറിയനായി  ഔദ്യോഗിക ജീവിതം ആരംഭിച്ചു.
1912-1918 വരെ ബെംഗളൂരുവിലെ ശ്രീ ചാമരാജേന്ദ്ര സംസ്കൃത മഹാ പതശാലയിൽ പ്രിൻസിപ്പലായി ജോലി നോക്കി.
1918-ൽ ഗവൺമെന്റ് മൈസൂർ ഓറിയന്റൽ ലൈബ്രറിയിൽ തിരിച്ചെത്തിയ അദ്ദേഹം ക്യൂറേറ്ററായും പിന്നീട് മൈസൂരിലെ ആർക്കിയോളജിക്കൽ റിസർച്ച് ഡയറക്ടറായും ചേർന്നു.
അവിടെ അദ്ദേഹം 1929-ൽ വിരമിക്കുന്നതുവരെ ജോലിയിൽ തുടരും.
കൗടില്യന്റെ അർത്ഥശാസ്ത്രം കണ്ടെത്തിയതിനു പുറമേ, വേദ കാലഘട്ടത്തിലും വേദ ജ്യോതിശാസ്ത്രത്തിലും അദ്ദേഹം ഗവേഷണം നടത്തി, വേദപഠനങ്ങളിൽ വിലപ്പെട്ട സംഭാവനകൾ നൽകി.
ശ്യാമശാസ്ത്രിയുടെ കൃതികളിൽ ഇനിപ്പറയുന്നവ ഉൾപ്പെടുന്നു: വേദാംഗജ്യോതിഷ്യ - ജ്യോതിശാസ്ത്രത്തിന്റെ ഒരു വേദ മാനുവൽ, ബിസി എട്ടാം നൂറ്റാണ്ട് ദ്രാപ്‌സ: വേദിക് സൈക്കിൾ ഓഫ് എക്ലിപ്സ് - വേദങ്ങളുടെ നിധികൾ അൺലോക്ക് ചെയ്യുന്നതിനുള്ള ഒരു കീ.
വേദങ്ങൾ, ബൈബിൾ, ഖുറാൻ എന്നിവയിലെ എക്ലിപ്സ്-കൾട്ട് - ദ്രാപ്‌സയുടെ ഒരു അനുബന്ധം( Eclipse-Cult  in the Vedas, Bible, and Koran) .
ഈ ആരാധനയാണ് ഇന്ത്യയിലെ ഇതിഹാസ, പുരാണ കഥകൾക്ക് തുടക്കമിട്ടത്.
എക്ലിപ്സ്-സൈക്കിളുകളുടെ ഗണിതശാസ്ത്ര വശം വളരെ നീളത്തിൽ കണക്കാക്കുകയും എക്ലിപ്സ്-ടേബിളുകൾ കൂട്ടിച്ചേർക്കുകയും ചെയ്യുന്നു.
സ്വിറ്റ്സർലൻഡിലെ സൂറിച്ച് സർവകലാശാലയിലെ പ്രൊഫസർ ഡോ. ഇ.
അബെഗ് ഇങ്ങനെ പ്രസ്താവിച്ചു- 'വേദ ജ്യോതിശാസ്ത്രത്തിന്റെയും കലണ്ടറിന്റെയും വിഷമകരമായ പ്രശ്നങ്ങളിൽ സമഗ്ര പണ്ഡിതനായ ആർ.ശ്യാമശാസ്ത്രി യൂറോപ്യൻ ഇന്ത്യനിസ്റ്റുകൾക്ക് പരിമിതമായ അളവില റിയാവുന്ന കാര്യങ്ങൾക്ക് വെളിച്ചം പകർന്നു.
ഗവം അയന- വേദ കാലഘട്ടം - വേദകവികളുടെ മറന്നുപോയ ത്യാഗ കലണ്ടറിന്റെ ഒരു അവതരണമാണ്, ഒപ്പം യുഗങ്ങളുടെ ഉത്ഭവത്തെക്കുറിച്ചുള്ള ഒരു വിവരണവും ഉൾപ്പെടുന്നു.
ഇന്ത്യൻ രാഷ്ട്രീയത്തിന്റെ പരിണാമം ( Evolution of Indian Polity) .
കൊൽക്കത്ത സർവകലാശാലയിൽ നടത്തിയ പത്ത് പ്രഭാഷണങ്ങളുടെ സമാഹാരമാണ് ഈ പുസ്തകം.
കൊൽക്കത്ത സർവകലാശാല വൈസ് ചാൻസലർ സർ അസുതോഷ് മുഖർജി ഈ പ്രഭാഷണങ്ങൾ നടത്താൻ ശാസ്ത്രിയെ വ്യക്തിപരമായി ക്ഷണിച്ചു.
ഈ കൃതിയിൽ, പുരാതന ഇന്ത്യൻ ഭരണസംവിധാനങ്ങളും വിവിധ തലത്തിലുള്ള ഭരണപരമായ സജ്ജീകരണങ്ങളും വേദങ്ങൾ, ഇതിഹാസങ്ങൾ, അർത്ഥശാസ്ത്രം, മഹാഭാരതം, ജൈനഗാമ കൃതികൾ തുടങ്ങിയവയുടെ അടിസ്ഥാനത്തിൽ വിമർശനാത്മകമായി പരിശോധിക്കുന്നു.
ദേവനാഗരി അക്ഷരമാലയുടെ ഉത്ഭവം .
അദ്ദേഹത്തിന്റെ എല്ലാ കൃതികളും ലോകമെമ്പാടുമുള്ള നിരവധി മികച്ച പണ്ഡിതന്മാരിൽ നിന്ന്, പ്രത്യേകിച്ച് യൂറോപ്യൻ ഇന്ത്യക്കാരിൽ നിന്ന് വളരെയധികം ശ്രദ്ധ നേടി.
ആർ. ശ്യാമശാസ്ത്രി നിരവധി കന്നഡ പാഠങ്ങളും എഡിറ്റുചെയ്തു.
അദ്ദേഹം പ്രസിദ്ധീകരിച്ച ചില പ്രധാന കൃതികൾ ഇവയാണ്: രുദ്രഭാസയുടെ ജഗന്നാഥവിജയ (1923) ന്യായസേനയുടെ ധർമ്മമാത (1924 ലെ ഭാഗം I, ഭാഗം II 1926) ലിംഗണ്ണ കവിയുടെ കേലാദിനപവിജയ (1921) ഗോവിന്ദവൈദ്യന്റെ കാന്തിരവനരസരജവിജയ (1926) കുമരവ്യാസയുടെ കർണാടക മഹാഭാരതത്തിലെ വിരിയ പർവ്വം (1920) കുമരവ്യാസയുടെ കർണാടക മഹാഭാരതത്തിലെ ഉദ്യോഗ പർവൻ (1922) അവാർഡുകൾ
അശുതോഷ് മുഖർജി , രവീന്ദ്രനാഥ ടാഗോർ തുടങ്ങിയവർ ശ്യാമശാസ്ത്രിയുടെ കൃതികളെ പ്രശംസിച്ചു.
മഹാത്മാ ഗാന്ധി യെ നന്ദിഹിൽസിൽ വച്ച് 1927 ൽ കണ്ടിരുന്നു.
ഈ കണ്ടെത്തൽ ഇൻസ്റ്റിറ്റ്യൂട്ടിൽ അന്താരാഷ്ട്ര പ്രശസ്തി നേടി.
ഇന്ത്യയ്ക്ക് പുറത്ത്, ഇൻഡോളജിസ്റ്റുകളും ഓറിയന്റലിസ്റ്റുകളായ ജൂലിയസ് ജോളി, മോറിസ് വിന്റർനിറ്റ്സ്, എഫ്ഡബ്ല്യു തോമസ്, പോൾ പെലിയറ്റ്, ആർതർ ബെറിഡേൽ കീത്ത് , സ്റ്റെൻ കൊനോവ് തുടങ്ങിയവർ ഷമാസസ്ട്രിയുടെ കണ്ടെത്തലിനെ പ്രശംസിച്ചു.
ഡള്ളസ് ഫ്ലീറ്റ് ശ്യാമശാസ്ത്രിയെക്കുറിച്ചെഴുതി: "പുരാതന ഇന്ത്യൻചരിത്രം പഠിക്കുന്ന ഞങ്ങൾ ഏതൊരാളുടെയും മുഖ്യ ആശ്രയമാണ് ശാസ്ത്രിയുടെ കണ്ടെത്തലുകൾ."
1919 ൽ വാഷിംഗ്ടൺ ഡിസിയിലെ ഓറിയന്റൽ സർവകലാശാലയിൽ നിന്നും 1921 ൽ കൊൽക്കത്ത സർവകലാശാലയിൽ നിന്നും ഡോക്ടറേറ്റ് നേടി.
റോയൽ ഏഷ്യാറ്റിക് സൊസൈറ്റിയുടെ ഫെലോ ആയി മാറിയ അദ്ദേഹം ക്യാമ്പ്ബെൽ മെമ്മോറിയൽ സ്വർണ്ണ മെഡൽ നേടി.
നിരവധി ശീർഷകങ്ങൾ   ഉൾപ്പെടെ അദ്ദേഹത്തിന് ലഭിച്ചു.
മൈസൂർ, മഹാരാജാവ് അർഥശാസ്ത്ര വിശാരദ ശീർഷകവും ഇന്ത്യൻ സർക്കാ‍ർ  മഹാമഹാപാധ്യോയ ബിരുദവും വാരാണസി സംസ്കൃത മംഡലി വിദ്യാലങ്കാര ആൻഡ് പണ്ഡിതരാജ ശീർഷകവും നൽകി .
ജർമ്മനിയിലെ അംഗീകാരം
അന്നത്തെ മൈസൂർ രാജാവായിരുന്ന കൃഷ്ണ രാജ വാഡിയാർ നാലാമൻ ജർമ്മനി സന്ദർശിച്ചതാണ് പലപ്പോഴും പറയുന്ന ഒരു കഥ.
മൈസൂരിലെ രാജാവുമായി പരിചയപ്പെടുമ്പോൾ, ഒരു ജർമ്മൻ സർവകലാശാല വൈസ് ചാൻസലർ അദ്ദേഹത്തോട് ചോദിച്ചു, അദ്ദേഹം  ശ്യാമശാസ്ത്രിയുടെ മൈസൂരിൽ നിന്നാണോ എന്ന്.
മടങ്ങിയെത്തിയ രാജാവ് ശ്യാമശാസ്ത്രിയെ ബഹുമാനിക്കുകയും "മൈസൂരിൽ ഞങ്ങൾ മഹാരാജാവാണ്, നിങ്ങൾ ഞങ്ങളുടെ പ്രജയാണ്, പക്ഷേ ജർമ്മനിയിൽ നിങ്ങൾ യജമാനനാണ്, ആളുകൾ നിങ്ങളുടെ പേരിനും പ്രശസ്തിക്കും ഞങ്ങളെ തിരിച്ചറിയുന്നു" എന്നും പറഞ്ഞു.
ഇൻഡോളജിക്കൽ പ്രശ്നങ്ങളെക്കുറിച്ചുള്ള ഗവേഷണ പ്രവർത്തനങ്ങൾ ശ്യാമശാസ്ത്രി തുടർന്നു.
പിന്നീട് ഇൻസ്റ്റിറ്റ്യൂട്ടിന്റെ ക്യൂറേറ്ററായി.
മൈസൂർ സ്റ്റേറ്റിലെ ആർക്കിയോളജി ഡയറക്ടർ എന്ന നിലയിൽ കല്ലിലും ചെമ്പ് ഫലകങ്ങളിലും നിരവധി ലിഖിതങ്ങൾ അദ്ദേഹം കണ്ടെത്തി.
മൈസൂരിലെ ചാമുണ്ടിപുര പ്രദേശത്തുള്ള അദ്ദേഹത്തിന്റെ വീടിന് അസുതോഷ് സർ അസുതോഷ് മുഖർജിയുടെ പേരാണ് നൽകിയിരിക്കുന്നത്.
കുറിപ്പുകൾ പുറത്തേക്കുള്ള കണ്ണികൾ 1915 ശ്യാമശാസ്ത്രി വിവർത്തനം
ആർ. സുഗതൻ ഇംഗ്ലീഷ് വിലാസം https://ml.wikipedia.org/wiki/R.
_Sugathan
മുതിർന്ന കമ്മ്യൂണിസ്റ്റ് നേതാവും കേരളത്തിൽ ആദ്യകാല ട്രേഡ് യൂണിയൻ പ്രവർത്തനങ്ങൾക്ക് തുടക്കം കുറിച്ച നേതാക്കളിൽ ഒരാളുമാണ് സുഗതൻ സാർ എന്നറിയപ്പെട്ടിരുന്ന ആർ. സുഗതൻ ‌(ജ: 23 ഡിസംബർ 1901 മ: 14 ഫെബ്രുവരി 1970).
ഇദ്ദേഹം രണ്ട് തവണ വീതം തിരുക്കൊച്ചി നിയമസഭയിലും കേരള നിയമസഭയിലും അംഗമായിട്ടുണ്ട്.
ആലപ്പുഴ ബോട്ട് ജെട്ടിയിൽ ചുമട്ടുകാരനായാണ് തൊഴിലാളി ജീവിതം ആരംഭിച്ചത്.
മലയാളം ഹയർ പരീക്ഷ ജയിച്ചതിനുശേഷം കുറേക്കാലം അധ്യാപകനായി ജോലി നോക്കി.
അയിത്തോച്ചാടന പ്രവർത്തനങ്ങളിൽ സജീവമായി പങ്കെടുത്തിരുന്നു.
അതിനുശേഷം എസ്.എൻ.ഡി.പി. പ്രവർത്തകനായി.
തിരുവിതാംകൂർ ലേബർ അസ്സോസ്സിയേഷനിലൂടെ തൊഴിലാളി പ്രസ്ഥാനത്തിലെത്തി.
മെയ്ദിനം എന്ന കവിത എഴുതിയതിന്റെ പേരിൽ ആദ്യമായി ജയിലിലടക്കപ്പെട്ടു.
1957 ലെ ഒന്നാം കേരളനിയമസഭയിൽ കാർത്തികപ്പള്ളി നിയോജകമണ്ഡലത്തെ പ്രതിനിധീകരിച്ചു.
സുഗതന്റെ കവിതകളുടെ സമാഹാരം പ്രോലിറ്റേറിയൻ കവിതകൾ എന്ന പേരിൽ പ്രസിദ്ധീകരിച്ചിട്ടുണ്ട്.
1970 ഫെബ്രുവരി 14 ന് 68ആം വയസ്സിൽ അദ്ദേഹം അന്തരിച്ചു.
ജീവിത രേഖ 1901 ജനനം 1920 സഹോദര സമാജ പ്രവർത്തനം 1930 ആലപ്പുഴ പരസ്പര സഹകരണ സംഘം സെക്രട്ടറി 1937 തിരുവിതാംകൂർ ലേബർ അസോസിയേഷൻ സെക്രട്ടറി 1938 തിരുവിതാംകൂർ കയർഫാക്ടറി തൊഴിലാളി; യൂണിയൻ സെക്രട്ടറി 1939 'മെയ് ദിനം' കവിത എഴുതിയതിനു രാജ്യദ്രോഹക്കുറ്റം ചുമത്തി അറസ്റ്റ് 1942 കമ്യൂണിസ്റ്റ് പാർട്ടിയിൽ അംഗത്വം 1943 അഖില തിരുവിതാംകൂർ ട്രേഡ്‌ യൂണിയൻ കോൺഗ്രസ് സെക്രട്ടറി 1946 പുന്നപ്ര-വയലാർ സമരം; അറസ്റ്റിലായി 1948 ജയിലിൽ 1952 ജയിലിൽ കിടന്നു മത്സരിച്ചു നിയമസഭാംഗമായി 1957 കേരള നിയമസഭാംഗമായി (കാർത്തികപ്പള്ളി) 1960 വീണ്ടും നിയമസഭാംഗം (കാർത്തികപ്പള്ളി) 1964 പാർട്ടി പിളർപ്പ്; സി.പി.ഐ-യിലേക്ക് 1965 നിയമസഭയിലേക്ക് മത്സരിച്ചു (അമ്പലപ്പുഴ); തോറ്റു 1970 മരണം
ആലപ്പുഴ പട്ടണത്തിൽ ലജനത്ത് വാർഡിൽ, വെള്ളിപ്പറമ്പ് എന്ന ദരിദ്ര കുടുംബത്തിൽ വേലുവിന്റെയും കല്യാണിയുടെയും മൂത്തമകനായി 1901 ഡിസംബർ 25 ന് ജനിച്ച ആർ. അദ്ദേഹത്തിന്റെ പൂർവ്വികന്മാർ കൊല്ലത്തുനിന്നും മരപ്പണിക്കാരായി ആലപ്പുഴയിൽ കുടിയേറി പാർത്തവരായിരുന്നു.
സുഗതന്റെ യഥാർത്ഥ നാമം ശ്രീധരൻ എന്നായിരുന്നു.
അദ്ദേഹത്തിനു പ്രായപൂർത്തിയാവുന്നതിനു മുമ്പു തന്നെ മാതാപിതാക്കൾ അന്തരിച്ചു.
ആലപ്പുഴ മുഹമ്മദൻസ് സ്കൂളിൽ അദ്ദേഹത്തെ പഠനത്തിനായി ചേർത്തത് അമ്മാവൻ രാമൻകുട്ടിയായിരുന്നതിനാൽ രാമൻകുട്ടി ശ്രീധരൻ എന്ന് പേരു ചേർക്കുകയും പിൽക്കാലത്ത് എസ്.എൻ.ഡി.പി യോഗത്തിന്റെയും ബുദ്ധമതത്തിന്റെയും പ്രചാരകനായി മാറിയപ്പോൾ അദ്ദേഹം തന്നെ സുഗതൻ എന്ന നാമം സ്വീകരിക്കുകയും അങ്ങനെ ആർ. സുഗതൻ എന്ന് അറിയപ്പെടുകയും ചെയ്തു.
ആലപ്പുഴ ബോട്ട് ജെട്ടിയിൽ യാത്രക്കാരുടെ സാധനങ്ങൾ ചുമന്നു ഒരു തൊഴിലാളിയായി ജോലി ചെയ്യേണ്ടി വന്നു.
ഉപജീവനത്തിന് മറ്റു മാർഗ്ഗങ്ങൾ ഒന്നും തന്നെയുണ്ടായിരുന്നില്ല.
സുഗതൻ അക്കാലത്തെ എഴാംക്ലാസ്സ് പബ്ലിക്ക് പരീക്ഷ പാസ്സാകുകവഴി സംസ്കൃതത്തിലും ഇംഗ്ലീഷിലും പ്രാവീണ്യം നേടുകയും അദ്ധ്യാപക നിയമനത്തിനായുള്ള യോഗ്യത നേടുകയും ചെയ്തു.
പട്ടിണിയെത്തുടർന്ന് വിദ്യാഭ്യാസം തുടരാനാവാതെ  ബ്രിട്ടീഷ് ഉടമസ്ഥതയിലുള്ള  വോൾക്കട്ട് എന്ന കയർ കമ്പനിയിൽ തൊഴിലാളിയായി ചേർന്നു.
തുടർന്ന് പ്രൈമറി സ്കൂൾ അദ്ധ്യാപകനായി ജോലി ലഭിച്ചു.
ആലപ്പുഴയിലെ കാഞ്ഞിരംചിറ എന്ന സ്ഥലത്തെ ഒരു കുടുംബസ്കൂളിൽ അധ്യാപകനായി 15 വർഷം ജോലി ചെയ്തു.
നന്നായി വായിക്കുകയും,പഠിക്കുകയും ചെയ്ത സുഗതൻ പെട്ടെന്നു തന്നെ പേരെടുത്ത ഒരു അധ്യാപകനായി മാറി.
അവിവാഹിതനായിരുന്ന അദ്ദേഹം 68 ആമത്തെ വയസ്സിൽ അന്തരിച്ചു.
സംഘടനാ ജീവിതം
സംഘടനാ പ്രവർത്തനത്തിന്റെ ആദ്യ നാളുകളിൽ എസ്.എൻ.ഡി.പി. യോഗത്തിന്റെ പ്രവർത്തനത്തിനാകുകയും "ജാതിവേണ്ട, മതം വേണ്ട, ദൈവം വേണ്ട മനുഷ്യന് " എന്ന സഹോദരനയ്യപ്പന്റെ മുദ്രാവാക്യത്തിൽ ആകൃഷ്ടനായി യുവജനസമാജം എന്ന പേരിൽ ഒരു സഹോദരസംഘം രൂപീകരിക്കുന്നതിന് സുഗതൻ നേതൃത്വം നൽകുകയും ചെയ്തു.
തുടർന്ന് ബുദ്ധമത പ്രചാരകനുമായി.
യുക്തിവാദി പത്രത്തിലെ എം.സി.ജോസഫ്,സഹോദരൻ അയ്യപ്പൻ തുടങ്ങിയവരുമായുള്ള അടുപ്പം വിപ്ലവകരമായ ചിന്താഗതി അദ്ദേഹത്തിൽ വള‍ത്തി.
1924 ൽ അസ്സോസിയേഷൻ എന്ന പേരിൽ തൊഴിലാളികളുടെ വായനശാലയും തൊഴിലാളികൾക്കായി നിശാപാഠശാലയും ആരംഭിച്ചു.
നിവർത്തന പ്രക്ഷോഭത്തിലും സജീവ പങ്കുവഹിച്ചു.
അയിത്തോച്ചാടന പ്രവർത്തനങ്ങളിൽ അദ്ദേഹം ഗൗരവമായി ഇടപെട്ടു.
സവർണ്ണർക്കുമാത്രമായുള്ള ഭക്ഷ്യശാലകളിലും മറ്റും അവർണ്ണർക്കുകൂടി പ്രവേശനം ലഭിക്കാൻ അദ്ദേഹം സുഹൃത്തുക്കളോടൊപ്പം ഇത്തരം സ്ഥലങ്ങൾ പിക്കറ്റ് ചെയ്തു.
ആലപ്പുഴയിൽ പ്രവർത്തിച്ചിരുന്ന തിരുവിതാംകൂർ ലേബർ അസ്സോസ്സിയേഷനുമായി ബന്ധപ്പെട്ടതോടെയാണ് സുഗതന്റെ രാഷ്ട്രീയ ജീവിതം ആരംഭിക്കുന്നത്.
അസ്സോസ്സിയേഷൻ നടത്തിയിരുന്ന നിശാപാഠശാലയിൽ ക്ലാസ്സെടുക്കാൻ സുഗതൻ സാറിനെ ഭാരവാഹികൾ ക്ഷണിച്ചു.
1930 ലേബേഴ്സ് പരസ്പര സഹായസഹകരണസംഘങ്ങളുടെ സെക്രട്ടറിയായി തിരഞ്ഞെടുക്കപ്പെട്ടു.
1935 ൽ കോഴിക്കോട് പി.കൃഷ്ണപിള്ളയുടെ നേതൃത്വത്തിൽ നടന്ന  ഒന്നാം അഖിലകേരള തൊഴിലാളി യൂണിയൻ സമ്മേളനത്തിൽ തിരുവിതാംകൂർ ലേബർ അസോസിയേഷന്റെ പ്രതിനിധിയായി പങ്കെടുത്തു.
1936 ൽ ലേബർ അസ്സോസ്സിയേഷൻ സെക്രട്ടറിയായി തിരഞ്ഞെടുക്കപ്പെട്ടു.
അതേ വർഷം നടന്ന കയർഫാക്ടറി തൊഴിലാളി പണിമുടക്കുമായി ബന്ധപ്പെട്ട് ആദ്യമായി അറസ്റ്റിലായി.
തിരുവിതാംകൂർ സ്റ്റേറ്റ് കോൺഗ്രസ്സ് നിലവിൽ വന്നപ്പോൾ അതിൽ അംഗമായി.
അതോടെ കയർഫാക്ടറിതൊഴിലാളികളുടെ പണിമുടക്ക്, നാവികതൊഴിലാളി പണിമുടക്ക്, ഉത്തരവാദസമരത്തിനുവേണ്ടിയുള്ള പ്രക്ഷോഭം എന്നിങ്ങനെ സമരപരമ്പരകൾക്കു നേതൃത്വം നൽകി.
രണ്ടാം ലോകമഹായുദ്ധത്തെത്തുടർന്ന് വിലക്കയറ്റവും ക്ഷാമവും രൂക്ഷമായപ്പോൾ, കരിഞ്ചന്തക്കും പൂഴ്ത്തിവെയ്പിനുമെതിരേ സുഗതന്റെ നേതൃത്വത്തിൽ സമരം ആരംഭിച്ചു.
പ്രക്ഷോഭം അധികാരികൾക്ക് തലവേദനയായപ്പോൾ സുഗതനെ സമരരംഗത്ത് നിന്നും ഒഴിവാക്കാനായി അധികാരികൾ അദ്ദേഹമെഴുതിയ മെയ്ദിനം എന്ന കവിതയുടെ  പേരിൽ രാജ്യദ്രോഹക്കുറ്റം ചാർത്തി അറസ്റ്റ് ചെയ്ത് ജയിലിലടച്ചു.
മൂന്നുവർഷത്തേക്കായിരുന്നു തടവുശിക്ഷ.
ആലപ്പുഴ, കൊല്ലം ജില്ലകളിലെ കയർ ഫാക്ടറിത്തൊഴിലാളികളെ സംഘടിപ്പിക്കുകയും സമരങ്ങൾ നയിക്കുകയും സ്വാതന്ത്ര്യ സമര പ്രസ്ഥാനത്തിൽ പങ്കെടുക്കുകയും ചെയ്തതിന്റെ പേരിൽ നാലരക്കൊല്ലക്കാലം ജയിലിലും ലോക്കപ്പിലുമായി അദ്ദേഹത്തിന് തടവിൽ കിടക്കേണ്ടിവന്നു.
1938 ജൂലൈയിൽ തിരുവിതാംകൂർ ട്രേഡ് യൂണിയൻ നിയമം നടപ്പിലായപ്പോൾ ഒന്നാം നമ്പർ യൂണിയനായി രജിസ്റ്റർ ചെയ്തത്  സുഗതൻ സാർ നേതൃത്വം നൽകിയിരുന്ന തിരുവിതാംകൂർ കയർ ഫാക്ടറി വർക്കേഴ്സ് യൂണിയനായിരുന്നു.
ഓൾ ട്രാവൻകൂർ ട്രേഡ് യൂണിയൻ കോൺഗ്രസിന്റെ ജനറൽ സെക്രട്ടറി; അഖില കേരള ട്രേഡ് യൂണിയൻ കോൺഗ്രസിന്റെ വൈസ് പ്രസിഡന്റ് എന്നീ നിലകളിലും ഇദ്ദേഹം പ്രവർത്തിച്ചിരുന്നു.
1938-ൽ തിരുവിതാംകൂർ സ്റ്റേറ്റ് കോൺഗ്രസിലൂടെ സജീവ രാഷ്ട്രീയത്തിൽ പ്രവർത്തിക്കാനാരംഭിച്ചു.
1939-ൽ ആർ. സുഗതൻ കമ്മ്യൂണിസ്റ്റ് പാർട്ടിയിലംഗമായി .
ജന്മാവകാശമായി ലഭിച്ച സ്വത്തുവകകൾ കമ്മ്യൂണിസ്റ്റ് പാർട്ടിക്ക് ഇദ്ദേഹം നൽകുകയുണ്ടായി.
മരണം വരെ സി.പി.ഐ സംസ്ഥാന കൗൺസിലിൽ അംഗമായിരുന്നു.
1952 ലും 1954 ലും തിരു - കൊച്ചി നിയമ സഭയിലേക്കും  1957 ലും  1960 ലും കേരള നിയമസഭയിലേക്കും അദ്ദേഹം തെരഞ്ഞെടുക്കപ്പെട്ടു.
1952-ൽ ആലപ്പുഴയിൽ നിന്നും 1954-ൽ മാരാരിക്കുളത്തു നിന്നുമാണ് ഇദ്ദേഹം തിരുക്കൊച്ചി നിയമസഭയിലേക്കെത്തിയത്.
ഒന്നും രണ്ടും കേരളനിയമസഭകളിൽ കാർത്തികപ്പള്ളി നിയോജകമണ്ഡലത്തിൽ നിന്നാണ് കമ്മ്യൂണിസ്റ്റ് പാർട്ടിയുടെ സ്ഥാനാർത്ഥിയായി ഇദ്ദേഹം തിരഞ്ഞെടുക്കപ്പെട്ടത്.
ആർ. സുന്ദർരാജ് ഇംഗ്ലീഷ് വിലാസം https://ml.wikipedia.org/wiki/R.
_Sundarraj
മലയാളത്തിലെ രണ്ടാമത്തെ ചിത്രമായ മാർത്താണ്ഡവർമ്മയുടെ നിർമാതാവാണ് ആർ. സുന്ദർരാജ് .
ഇദ്ദേഹം തിരുവിതാംകൂർ രാജ്യത്തെ നാഗർകോവിൽ സ്വദേശിയാണ് .
നാഗർകോവിലിലെ സമ്പന്ന നാടാർ ക്രിസ്ത്യൻ കുടുംബത്തിലാണ് ഇദ്ദേഹം ജനിച്ചത്.
തിരുവനന്തപുരത്താണ് വിദ്യാഭ്യാസം നേടിയത്.
ആദ്യ മലയാളം ചലച്ചിത്രമായ വിഗതകുമാരൻ സംവിധാനം ചെയ്ത ജെ.സി. ഡാനിയേലിന്റെ അകന്ന ബന്ധുവായിരുന്നു ഇദ്ദേഹം.
ഡാനിയലിന്റെ “ദി ട്രാവൻകൂർ നാഷണൽ പിക്‌ച്ചേഴ്‌സ്’ എന്ന ഫിലിം സ്റ്റുഡിയോ സ്ഥാപിക്കുന്നതിലും വിഗതകുമാരൻ എന്ന ചിത്രത്തിന്റെ നിർമ്മാണത്തിലും സുന്ദർരാജും പങ്കാളിയായിരുന്നു.
ഈ അനുഭവത്തിൽ നിന്നുമാണ് മാർത്താണ്ഡവർമ്മ എന്ന നോവൽ ചലച്ചിത്രമാക്കാനുള്ള പ്രേരണ ഇദ്ദേഹത്തിനു ലഭിച്ചത്.
ചിത്രത്തിൽ സുഭദ്ര ആയി അഭിനയിച്ചത് ദേവകീഭായി എന്ന നടിയായിരുന്നു.
തമിഴ് ബ്രാഹ്മണസ്ത്രീയായ ഇവരെയാണ് സുന്ദർരാജ് വിവാഹം ചെയ്തത്.
ഈ വിവാഹം വലിയ വിവാദമുണ്ടാക്കിയിരുന്നു.
രണ്ടു കുടുംബങ്ങളും ഇവരെ ഉപേക്ഷിക്കുകയും ചെയ്തു .
മാർത്താണ്ഡവർമ
സി.വി. രാമൻപിള്ളയുടെ മാർത്താണ്ഡവർമ്മ എന്ന നോവലിനെ ആസ്പദമാക്കിയാണ് ഈ ചലച്ചിത്രം നിർമ്മിക്കപ്പെട്ടത്.
തിരുവനന്തപുരത്തെ കാപ്പിറ്റോൾ തിയേറ്ററിലായിരുന്നു ചലച്ചിത്രത്തിന്റെ ആദ്യ പ്രദർശനം.
നിർമാതാവും നോവലിന്റെ പ്രസാധകരായ കമല ബുക്ക് ഡിപ്പോയും തമ്മിലുണ്ടായ അവകാശതർക്കം കോടതിയിലെത്തുകയും ഒറ്റ പ്രദർശനത്തോടെ ചിത്രം നിരോധിച്ചുകൊണ്ട് കോടതിവിധി വരുകയും ചെയ്തു.
അമ്പതുകൊല്ലത്തോളം ഈ ചിത്രം പെട്ടിയിലായി.
നാടകത്തിന്റെ സങ്കേതങ്ങൾ ഉപയോഗിച്ചാണ് ചിത്രീകരണം സാധിച്ചത്.
ചിത്രത്തിന്റെ പ്രിന്റ് പൂനെയിലെ 'നാഷണൽ ഫിലിം ആർക്കൈവ്സിൽ' സൂക്ഷിച്ചിട്ടുണ്ട്.
ആർ. ശരത്കുമാർ ഇംഗ്ലീഷ് വിലാസം https://ml.wikipedia.org/wiki/R.
_Sarathkumar
ആർ.ശരത്കുമാർ (ജനനം ജൂലൈ 14 , 1954 ) ചലച്ചിത്രനടൻ , രാഷ്ട്രീയക്കാരൻ , ബോഡിബിൽഡർ ‍ എന്നീ നിലകളിൽ പ്രശസ്തനാണ്‌.
കൂടാതെ സൗത്ത് ഇന്ത്യൻ ഫിലിം ആർട്ടിസ്റ്റ് അസോസിയേഷന്റെ ഇപ്പോഴത്തെ പ്രസിഡന്റും കൂടിയാണ് ഇദ്ദേഹം.
തമിഴ് സിനിമകളിൽ വില്ലൻ വേഷങ്ങളും പ്രാധാന്യം കുറഞ്ഞ വേഷങ്ങളും ചെയ്തുകൊണ്ടാണ് ഇദ്ദേഹത്തിന്റെ അഭിനയജീവിതത്തിന്റെ തുടക്കം.
ആദ്യമായി പ്രധാന വേഷത്തിൽ അഭിനയിച്ചത് സൂര്യൻ എന്ന സിനിമയിലായിരുന്നു.
ആ ചിത്രം ബോക്സോഫീസിൽ വൻ വിജയമായി.
എം. രാമനാഥന്റെയും പുഷ്പ ലീലയുടെയും മകനായി 1954 ജൂലൈ 14-ന് ന്യൂ ഡൽഹിയിൽ വച്ചാണ് ശരത് കുമാറിന്റെ ജനനം.
മല്ലിക കുമാർ എന്ന് പേരുള്ള സഹോദരിയും ഉണ്ട് ശരത് കുമാറിന്.
തമിഴ്നാടിലുള്ള ശിവഗംഗ ജില്ലയിലെ കരൈക്കുടിക്കടുത്തുള്ള തലക്കവൂർ ആണ് അദ്ദേഹത്തിന്റെ സ്വദേശം.
ചെന്നൈയിലെ ദ ന്യൂകോളേജിൽ നിന്നും ബി.എസ്. സി മാത്തമാറ്റിക്സിൽ ബിരുദം നേടി.
ഇദ്ദേഹം ഡി.എം.കെ.യുടെ സ്ഥാനാർത്ഥിയായി മത്സരിച്ച് വിജയിച്ചശേഷം രാജ്യസഭയിൽ അംഗമായിരുന്നിട്ടുണ്ട്.
സൗത്ത് ഇന്ത്യൻ ഫിലിം ആർട്ടിസ്റ്റ് അസോസിയേഷന്റെ ഇപ്പോഴത്തെ പ്രസിഡന്റും കൂടിയാണിദ്ദേഹം.
ഛായ ദേവിയാണ് ഇദ്ദേഹത്തിന്റെ ആദ്യ ഭാര്യ.
ഈ ദമ്പതികൾക്ക് വരലക്ഷ്മി ശരത്കുമാർ , പൂജ ശരത്കുമാർ എന്നിങ്ങനെ പേരുള്ള രണ്ട് മക്കളുണ്ട്.
രാധിക ശരത്കുമാർ ആണ് ഇദ്ദേഹത്തിന്റെ ഇപ്പോഴുള്ള ഭാര്യ.
2001-ൽ ആണ് ഇവർ വിവാഹിതരായത്.
രാധികയുടെ മൂന്നാം വിവാഹമായിരുന്നു അത്.
വിവാഹസമയത്ത് രാധികയ്ക്ക് റയാൻ എന്ന് പേരുള്ള ഒരു മകൾ ഉണ്ടായിരുന്നു.
ശരത് കുമാറുമായുള്ള വിവാഹശേഷം ഇവർക്ക് 2004-ൽ രാഹുൽ എന്ന് പേരുള്ള ഒരു പുത്രൻ ഉണ്ടായി.
ഇംഗ്ലീഷ് , ഹിന്ദി , തമിഴ് , മലയാളം , തെലുഗു , കന്നഡ എന്നീ ഭാഷകളിലുള്ള സിനിമകളിൽ ഇദ്ദേഹം അഭിനയിച്ചിട്ടുണ്ട്.
പഴശ്ശിരാജയാണ് ഇദ്ദേഹത്തിന്റെ ആദ്യ മലയാളചിത്രം.
ഈ ചിത്രം മൊഴിമാറ്റി തമിഴിലും പുറത്തിറക്കുകയുണ്ടായി.
ഒരു നടനെന്ന നിലയിൽ തന്റെ ആദ്യ നാളുകളിൽ, ആർ. ശരത്കുമാർ അഖിലേന്ത്യാ അണ്ണാ ദ്രാവിഡ മുന്നേറ്റ കഴകം (എഐഎഡിഎംകെ) നേതാവ് ജയലളിതയുടെ അടുപ്പക്കാരനായി കണക്കാക്കപ്പെട്ടിരുന്നു.